b"\n_START_ARTICLE_\nAlegr\xc3\xada Borr\xc3\xa1s i Rodr\xc3\xadguez\n_START_SECTION_\nTraject\xc3\xb2ria\n_START_PARAGRAPH_\nEs llicenci\xc3\xa0 en dret a la Universitat de Barcelona en 1964, on s'hi doctor\xc3\xa0 el 1970. De 1964 a 1982 ha estat professora ajudant i despr\xc3\xa9s adjunta de dret internacional p\xc3\xbablic i privat a la Universitat de Barcelona, i des de 1985 \xc3\xa9s catedr\xc3\xa0tica de dret internacional privat a la Universitat de Barcelona. Pr\xc3\xa8viament ho havia estat a la Universitat de C\xc3\xb2rdova (1982-1983) i a la Universitat Aut\xc3\xb2noma de Barcelona (1983-1985)._NEWLINE_A nivell europeu ha estat Delegada d'Espanya en la Confer\xc3\xa8ncia de la Haia de Dret Internacional Privat des de 1986 i cap de la delegaci\xc3\xb3 espanyola des de 1992, Delegada d'Espanya per a la cooperaci\xc3\xb3 judicial en mat\xc3\xa8ria civil dins la Uni\xc3\xb3 Europea des de 1993, delegada d'Espanya en el Comit\xc3\xa8 Permanent del Conveni de Lugano sobre compet\xc3\xa8ncia judicial, reconeixement i execuci\xc3\xb3 de sent\xc3\xa8ncies en mat\xc3\xa8ria civil i comercial des de 1996._NEWLINE_De 1986 a 2005 ha estat Membre de la Comissi\xc3\xb3 Jur\xc3\xaddica Assessora del Govern de Catalunya,de 1985 a 2000 membre del Consell cient\xc3\xadfic del Patronat Catal\xc3\xa0 Pro Europa del Govern de Catalunya; el 1996 fou membre del Consell nacional per a l'avaluaci\xc3\xb3 de la recerca i el 1997 Presidenta de la seva Comissi\xc3\xb3 de Ci\xc3\xa8ncies jur\xc3\xaddiques. De 2001 a 2004 fou membre del Consell d'Assessorament, Seguiment i Avaluaci\xc3\xb3 de la Recerca del Govern de Catalunya._NEWLINE_El 2014 la Generalitat de Catalunya li va concedir la Creu de Sant Jordi i en va destacar l'esfor\xc3\xa7 per donar visibilitat internacional a Catalunya."